text: Lors Cléomadés envoia 
   Versles II rois, ples n'arreesta,
   Qui ses serours avoir devoient,
   PageV02P198
   Et leur mande bien que il soient 
   À la feste qu'il doit tenir, 
   Et qu'il se hastent de venir. 
   Et li message s'en alerent. 
   Les rois en leur pays trouverent. 
   Premiers vinrent à Baldigant, 
   Car celui trouverent avant. 
   Conme gent avisée et sage 
   Fournirent à droit lor message ; 
   Liement furent receü. 
   Quant Baldigans a entendu 
   Ce que Cléomadès li mande, 
   Onques mais n'ot joie si grande. 
   Des messagiers fist son devoir ; 
   Car moult ot en lui de savoir. 
   Tost fist son afaire arréer 
   Pour vers Cléomadès aler, 
   Et li message n'atendirent 
   Iluec gaires. Quant lor point virent, 
   Congié prirent ; lors s'en tornerent. 
  